tomron87/hebrew-wikipedia-sentences-corpus huggingface dataset:
ג'יימיסון הדגישה בספרה "נפש לא שקטה" את חשיבות תרומתם של "ארגוני פציינטים", בני משפחה ואנשי המקצוע בנושאים אלה, והוסיפה כי קבוצות אלה ערכו הפגנות והטרידו את קובעי המדיניות עד שהצליחו להביא להגדלת הקצאת המשאבים למחקר, להרחבת השיקום הפסיכיאטרי, לשיפור מה בהתייחסות שוויונית ולריכוך הסטיגמה החברתית.
מאמציהם יישאו פרי אמיתי, לדעתה, אך ורק אם ייעשו במקביל פעולות נוספות, כגון: גילוי הגורמים הגנטיים והסיבות הביולוגיות למחלות, פיתוח שיטות לסריקת המוח, פיתוח בדיקות דם שיתנו תוקף מדעי למחלות הפסיכיאטריות, פעולות חקיקה ועוד - כל אלה ישנו את הגישה כלפי מחלות הנפש.
ג'יימיסון מסכמת את השקפתה על חייה ועל מחלת הנפש שלה באוטוביוגרפיה "נפש לא שקטה":
באחרית דבר של האוטוביוגרפיה היא כותבת את הדברים הבאים:
פרס ויליאם סטיירון מטעם איגוד בריאות הנפש הלאומי של אנגליה ב-1995
פרס הקרן האמריקאית לחקר התאבדות ב-1996
פרס קהילת מנהיגי בריאות הנפש ב-1999
פרס על הישג חיים יוצא דופן מהקרן האמריקאית "נאמני מק'ארתור" שבשיקגו.
קייזאנואובה (באיטלקית: Chiesanuova) היא אחת מתשע היחידות האדמיניסטרטיביות - הקסטלי המרכיבות את סן מרינו (Castelli).
העיר ממוקמת במערב המדינה ומשתרעת על פני שטח של 5.46 קמ"ר.
בשנת 2006 התגוררו בקייזאנואובה 1,029 תושבים.
העיר גובלת עם איטליה, עם סן מרינו ועם פיורנטינו.
היא כולל 7 יישובים קטנים לברות קונפינה.
כריס פאלקו הידוע גם בשם הבמה קייג' (Cage), הוא ראפר אמריקאי.
נולד בוורזבורג, גרמניה, להורים אמריקאים, בתקופה בה אביו שירת כשוטר צבאי באחד מבסיסי צבא ארצות הברית בגרמניה.
כשהיה בן ארבע הואשם אביו בשימוש וסחר בהרואין, והמשפחה הוחזרה לניו יורק.
האב נהג להזריק סמים לבנו, ונעצר לאחר שאיים על משפחתו ברובה ציד.
ההורים התגרשו, ואימו של פאלקו נישאה פעמיים.
בנעוריו נשר פאלקו מבית הספר התיכון והחל להשתמש בסמים קלים וקשים.
הוא נשלח לגור עם דודו בבסיס צבאי גרמני, אך הוכה על ידו והוחזר לביתו כעבור שנה.
נעצר מספר פעמים על החזקת סמים ותקריות אלימות.
בבית המשפט נקבע כי הוא לוקה בנפשו, והוא נשלח לבית חולים פסיכיאטרי, בו שהה שנה וחצי.
פאלקו נבחר לטיפול ניסיוני בתרופה חדשה, אך האבחנה שניתנה לו הייתה שגויה, והוא ניסה להתאבד מספר פעמים, בתלייה ובנטילת מנת יתר של תרופות.
כששוחרר מבית החולים בגיל 18, החל לפתח קריירת ראפ.
הוא שכר מנהל וכינה עצמו תחילה בשם הבמה "אלכס", כהזדהות עם הדמות מהסרט "תפוז מכני".
בשנת 1997 הוציא את הסינגל "Radio Head/Agent Orange", שכלל דגימות מן הסרט "התפוז המכני" וזכה להצלחה.
זמן קצר לאחר מכן הוציא הראפר הנודע אמינם את אלבומו "The Slim Shady EP"; פאלקו טען שאמינם העתיק את סגנונו ואת מילות שיריו.
שלוש שנים לאחר מכן, ב-2002, קייג' השיב לו בשירו "Crowd Killa", בו שר "Suicidal Faliure Like Shady's Ex-Wife" (הוא השווה בין ניסיונות ההתאבדות הכושלים שלו ושל גרושתו של אמינם).
בשנת 2002 הוציא קייג' את האלבום "Movies For The Blind", שזכה להצלחה.
השיר הידוע באלבום הוא "In Stony Lodge", שמספר על חוויותיו של פאלקו בבית החולים הפסיכיאטרי בו אושפז.
ב-2003 הקים קייג' את ההרכב "The Weatherman" עם עוד מספר ראפרים, והוציא את האי-פי "Weatherproof".
ב-2005 הוציא דיסק כפול בשם "Hell's Winter", בסגנון ראפ פרוגרסיבי.
ב-2009 יצא אלבומו "Depart from Me", בסגנון ראפ-רוק.
קייג' מתגורר כיום בברוקלין שבניו יורק.
קיי (קתרין) סוויפט (Kay (Katherin) Swift; 19 באפריל 1897 – 28 בינואר 1993) הייתה מלחינה אמריקאית בתחומי המוזיקה הקלאסית והקלה.
האישה הראשונה שכתבה לחן מלא למחזמר בברודוויי (Fine and Dandy; 1930).
שיר הנושא מן המחזמר ושירה ?Can't We Be Friends היו ללהיטים והפכו לסטנדרטים של ג'אז.
בפרט נודעה עקב יחסיה עם המלחין ג'ורג' גרשווין שנמשכו כעשר שנים, לאחר מותו עיבדה מספר מיצירותיו.
סוויפט נולדה בניו יורק, אביה, שהיה מבקר מוזיקה נפטר בעודה ילדה.
היא הצטיינה במוזיקה ולמדה הלחנה קלאסית בבית הספר ג'וליארד והופיע בשלישייה קלאסית.
ב-1918 הכירה סוויפט, הלא יהודייה, את הבנקאי היהודי ג'יימס פול (ג'ימי) ורבורג (James Paul "Jimmy" Warburg; 1896–1969), בן לאחת המשפחות היהודיות הנכבדות והעשירות של העיר, והשניים ביקשו להנשא.
דודו של ורבורג, יעקב שיף, התנגד לנישואין אך הוריו התירו.
השניים נישאו ובין השנים 1919–1924 נולדו להם שלוש בנות.
בחורף 1926, עת שהה ורבורג באחד ממסעות העסקים שלו בגרמניה, נכחה סוויפט במסיבה בבית ידידם, הכנר יאשה חפץ.
ג'ורג' גרשווין ישב, כתמיד במסיבות חברתיות, ליד הפסנתר.
הקסם האישי וההומור שלו קסמו לקיי והשניים התאהבו.
הזוג הנוצץ סוויפט וגרשווין החלו להראות יחדיו בציבור.
הדבר נודע לוורבורג וגרם כאב לו ולשלוש בנותיהם המשותפות, אך קיי וגרשווין המשיכו ביחסיהם.
הרומן בין השניים נמשך עשר שנים, הם היו דומים מבחינה אינטלקטואלית ומבחינת תחביביהם, שניהם היו שנונים וקלילים ואגוצנטריים מספיק על מנת לא להתחשב בדעות המקובלות.
סוויפט החלה להלחין בעבור מחזות בברודוויי ואף כתבה שירים למילים מאת בעלה, שהשתמש בשם העט ג'יימס פול, הידוע שבהם הוא ?Can't We Be Friends שנכתב ב-1929. נישואיהם של ג'ימי ורבורג וקיי סוויפט הגיעו לקיצם ב-1934, אך גרשווין לא נשא אותה לאישה ואף עזב להוליווד ב-1936 (שנה לפני מותו).
בהמשך הייתה סוויפט אחראית על המוזיקה הקלה בתערוכה העולמית של ניו יורק (1939), כתבה מוזיקה להצגת יחיד בשם "פריז 90" שהועלתה ב-1950 על ידי השחקנית קורנליה אוטיס סקינר ולבלט בכוריאוגרפיה של ג'ורג' בלנשין והייתה מלחינת הבית של אולם המוזיקה רדיו סיטי.
ב-1939 חיה עם רוכב רודיאו בחווה באורגון.
קייבל הוא דמות בדיונית של גיבור-על מוטאנט המופיעה בחוברות הקומיקס אקס-מן ביקום מארוול קומיקס.
דמותו של נייתן כריסטופר סאמרס הופיעה לראשונה בחוברת Uncanny X-Men #201 מינואר 1986 ונוצרה על ידי הכותב כריס קלרמונט והמאייר ריק לאונרדי.
דמותו של קייבל הופיעה לראשונה בחוברת New Mutants #87 ממרץ 1990, בכתיבתה של לואיז סימונסון ובאיורו של רוב לייפלד.
קייבל הוא האלטר אגו של נייתן כריסטופר צ'ארלס סאמרס, בנם של סייקלופס, מנהיג האקס-מן, ומדלין פריור, שיבוט גנטי של ג'ין גריי.
קייבל נולד בזמן ההווה, אך נשלח לעתיד, שם גדל.
הוא היה חבר בקבוצות גיבורי-העל אקס-מן והאוונג'רס הסודיים, ממקימי אקס פורס והמנהיג של המוטאנטים החדשים.
דמותו של קייבל שיחקה תפקיד מרכזי בטרילוגיית הסיפור "אקס-מן: תסביך משיח", "אקס-מן: מלחמת המשיח" ו"אקס-מן: הביאה השנייה", כאשר הפך למגנה של הופ סאמרס, מוטאנטית צעירה שנועדה להפוך למושיעת גזע המוטאנטים.
במדיות אחרות מחוץ לקומיקס, דמותו של קייבל הוצגה לראשונה ב"אקס-מן: סדרת האנימציה" (1997-1992) ובסדרת ההמשך שלה, בדיבובם של לורנס ביין וכריס פוטר, בהתאמה.
הדמות ערכה את הופעת הבכורה הקולנועית שלה בסרט הלייב אקשן "דדפול 2", אותה גילם השחקן ג'וש ברולין.
כשגילה כי כוחו של בנם של סקוט סאמרס/סייקלופס וג'ין גריי יהיה כה עצום שיהיה לו את הפוטנציאל להשמיד את אפוקליפס עצמו, הנבל נתניאל אסקס/מיסטר סיניסטר יצר שיבוט של ג'ין גריי בשם מדלין פריור, וזאת כדי לקדם את תוכניותיו נגד אפוקליפס בשעה שג'ין נחשבה למתה.
אסקס שתל במדלין זכרונות כוזבים ושלח אותה לפגוש בסקוט.
השניים התאהבו, ולבסוף נישאו זה לזה.
מדלין הרתה את תינוקם המשותף, שנקרא בשם נייתן כריסטופר צ'ארלס סאמרס.
השם "נייתן" הוצע בידי מדלין באופן לא מודע בשמו של אסקס, ושמותיו האמצעיים הוצעו בידי סקוט כמחווה לאביו וצ'ארלס אקסבייר.
אחותו למחצה ממציאות חלופית, רייצ'ל סאמרס, יצרה חיבור טלפתי בין שניהם והבטיחה לשמור עליו תמיד.
סקוט עזב את קבוצת האקס-מן, והחל להתגורר עם מדלין ונייתן באנקורג', אלסקה.
כאשר ג'ין התגלתה בחיים, סקוט התאחד עמה ונטש את בנו ואשתו עבור חברות בקבוצת אקס פקטור.
אסקס ניצל הזדמנות זאת ושלח את קבוצת המשוטטים להביא אליו את נייתן ומדלין, שניצלה מידי המשוטטים והחלה להתגורר עם קבוצת האקס-מן.
נייתן נלקח בידי המשוטטים והובא למעבדה תחת בית היתומים בו גדל אביו, ולצידו הוחזקו תינוקות נוספים שנחטפו בידי אסקס למטרותיו הזדוניות.
כשמדלין גילתה את מקורה האמיתי באירועי "אינפרנו", היא איבדה את שפיותה והחליטה להשתמש בכוחותיהם של נייתן והתינוקות הנוספים לזימון שדים למתקפה על ניו יורק.
מדלין התאבדה לאחר הקרב נגד ג'ין גריי, שזכרונותיה של מדלין הועברו אליה והיא החלה לגדל את נייתן יחד עם סקוט במקביל לפעילותם באקס פקטור.
בשלב זה, כוחותיו של נייתן התינוק מתגלים לראשונה כשהוא יוצר בועות כוח טלקינטי.
לאחר שגילה על תוכניתו של אסקס נגדו ועל השתלטות האקס פקטור על ספינת השמימיים, אפוקליפס שולח את הרוכבים האפלים להתקיף את קבוצת האקס פקטור, והם חוטפים את נייתן ומביאים אותו לבסיסם באזור הכחול של הירח.
אפוקליפס מעביר לנייתן וירוס טכנו-אורגני, שמתפשט במהירות על פני גופו ומתחיל לכסות את גופו במתכת נוזלית ופלדה אורגנית, ועלול להורגו.
הבינה המלאכותית של ספינת השמימיים משאירה את נייתן בחיים עד לבואה של האחות אסקאני, נוסעת בזמן מהעתיד הטוענת כי תוכל לרפא את נייתן, שיהפוך בעתיד למושיע האנושות.
למרות שהבהירה כי לא תוכל להחזיר את נייתן חזרה להווה, סקוט מאפשר לאחות אסקאני לקחת את נייתן לעתיד, ומעדיף להיפרד ממנו מאשר לחזות במותו.
האחות אסקאני העבירה את נייתן לעתיד דיסטופי אפשרי, בו אפוקליפס ושבט הכנענים השתלטו על כדור הארץ, ומסרה אותו לשבט אסקאני במחיר חייה.
אמא אסקאני, רייצ'ל סאמרס מהעתיד האפשרי, גידלה את נייתן בזהות הבדויה "נייתן דייספרינג" ולא גילתה לו את מקורותיו העתידיים.
כנוסע בזמן מהעבר, נייתן זכה למעמד משיחי בקרב שבט אסקאני ותנועת ההתנגדות לאפוקליפס.
למרות הבטחותיה של אמא אסקאני, היא לא יכלה לרפא את הווירוס הטכנו-אורגני, שהתפשטותו נמנעה הודות למעשי הבינה המלאכותית של ספינת השמימיים.
אמא אסקאני שיבטה את נייתן מחשש לחייו, כשלפתע בסיסם הותקף בידי הכנענים.
נייתן הובא למקום מבטחים בשעה שהכנענים טבחו בחברי שבט אסקאני וחטפו את השיבוט, שאומץ בידי אפוקליפס ונקרא סטרייף.
אמא אסקאני הפצועה חזרה בזמן לעבר, והביאה את סקוט וג'ין לעתיד לצורך גידולו של נייתן.
סקוט וג'ין גידלו את נייתן בזהויות בדויות, והוא לא היה מודע למקורו האמיתי.
הם החלו להכשירו בלוחמה ושימוש בכוחותיו לקראת גורלו כאחד שיביס את אפוקליפס, וזאת בעוד הווירוס הטכנו-אורגני התפשט לאורך צדו השמאלי והעניק לו מראה דמוי קיבורג.
ג'ין לימדה אותו להיעזר ביכולותיו המנטליות למיתון השפעות הווירוס, וכן להסתרתו.
כאשר אפוקליפס החליט להשתמש בסטרייף כגוף מארח, נייתן והוריו יצאו לסכל את מזימתו, ואפוקליפס נהרג בידי נייתן בקרב שהתחולל ביניהם.
אמא אסקאני נהרגה וג'ין הוחזרה להווה עקב מותו של אפוקליפס, דבר שאילץ את סקוט לעזוב את בנו פעם נוספת.
לאחר שהוזהר כי חסידיו של אפוקליפס יחפשו אחריו, נייתן עזב את המקום.
סטרייף לקח את מקומו של אפוקליפס כרודן האנושות ומנהיג הכנענים החדשים, דבר שגרם להקמתו המחודשת של שבט אסקאני.
נייתן נדד ברחבי ארצות הברית החרבה ולקח חלק בשיקום תנועת המרד, שחבריה פנו אליו כ"בן אסקאני" והתייחסו אליו כמנהיגם.
במסגרת פעילותו פגש נייתן במאדאם סנקטיטי, נוסעת בזמן מהעבר ומנהיגת מסדר אסקאני, וכן בלוחמת אלייה, בה התאהב.
בעוד סטרייף החל לבסס את שלטונו כמנהיג המשוריין של הכנענים החדשים ונצרי אפוקליפס, נייתן נעשה למנהיג הרשמי של שבט הנבחרים, קבוצת מורדים הממשיכה את דרכי שבט אסקאני.
בתקופה זו התחתן נייתן עם אלייה, שהחלה לפעול בכינוי "ג'נסקוט" לזכר ג'ין וסקוט.
אלייה נחטפה והוחזקה כשבויתו של סטרייף, שככל הנראה התעלל בה ואנס אותה.
לאחר שחולצה בידי כוחותיו של נייתן ילדה אלייה את טיילר דייספרינג, שאביו הביולוגי לא ידוע.
אלייה נהרגה מאוחר יותר במתקפת כוחותיו של סטרייף, שחטף את טיילר ושטף את מוחו לכדי הפיכתו ליד ימינו, הנבל ג'נסיס.
כאשר גילה כי סטרייף השתמש במכונת זמן וחזר בעבר אל המאה ה-20 בניסיון לקדם את עלייתו לכוח של אפוקליפס, קייבל חזר גם הוא למאה הזו, שנים לפני לידתו כרונולוגית.
הוא הופיע באי מיואר ונלקח תחת חסותה של ד"ר מוירה מק'טאגרט, שלימדה אותו דיבור, קרוא וכתוב באנגלית.
לאחר ששמעה את משימתו היא ייעצה לו לפנות אל צ'ארלס אקסבייר, ובדרכו אליו סייע לוולברין נגד נבל מהעתיד.
נייתן נסע לעתיד ולהווה פעמים רבות כדי להביא עמו ציוד וכלי נשק, בהם תחנת החלל הגריימלקין המופעלת בידי הבינה המלאכותית של ספינת השמימיים, ומכנה את עצמה "הפרופסור".
בשל מעשיו החליט נייתן לכנות את עצמו "קייבל" (Cable, כבל) באמירה כי הוא הכבל המחבר בין ההווה לעתיד.
במטרה להבין את איומי תקופה זו ולהרוויח כסף למטרותיו, הקים קייבל את חוליית שכירי החרב "השישייה" יחד עם שכירי החרב ג'.
ברידג', גריזלי, האמר, גאריסון קיין ודומינו, עמה פיתח מערכת יחסים קרובה.
הקבוצה הושכרה בידי טוליבר, סוחר נשק מסתורי, שהוא למעשה ג'נסיס העובד בשיתוף פעולה עם סטרייף.
טוליבר שלח את השישייה למשימה באפגניסטן, שהובילה אותם למאבק ישיר עם סטרייף וקבוצת החזית לשחרור המוטאנטים.
כאשר סטרייף ברח מהמקום, קייבל ביטל את המשימה, וחמק עם קבוצתו מכוחותיו של טוליבר המבקשים להורגם.
משימה נגד ארגון הידרה הובילה את הקבוצה לבסיסו של סטרייף, בו האמר החל להוריד את קבציו הסודיים של סטרייף לדיסק.
סטרייף הופיע ואיים על חייו של קיין תמורת הדיסק, קייבל ירה ושיתק את האמר, ונטש את קבוצתו כאשר סטרייף הפעיל מנגנון השמדה עצמית.
קייבל הפצוע נסוג חזרה לעתיד, שם גילה כי המוטאנט קאנונבול מקבוצת המוטאנטים החדשים חי עד המאה ה-24, והחל לחשוד כי הוא למעשה חבר בקבוצת מוטאנטים בשם "החיצוניים" שזכתה לחיי נצח.
קייבל חזר בזמן למאה ה-20 כדי להשגיח על קאנונבול והמוטאנטים החדשים, שמפגשו הראשון איתם היה בעת מאבק נגד סטרייף והחזית לשחרור המוטאנטים, קבוצת פרידום פורס, וסוכני ממשלת ארצות הברית.
קייבל קיבל אליו את המוטאנטים החדשים כחיילים פוטנציאלים במאבקו נגד סטרייף, והחל להדריך ולאמן אותם.
בסיועה של דומינו הפך קייבל את קבוצת המוטאנטים החדשים לקבוצת אקס פורס, קבוצה מיליטנטית מנותקת מקבוצת האקס-מן.
בתחילה חברי הקבוצה כללו את קייבל, דומינו, קאנונבול, וורפאת', בום בום, שאטרסטאר ופראל, והם נלחמו לעיתים קרובות בחזית לשחרור המוטאנטים של סטרייף.
במקביל לאימוני לוחמה אינטנסיביים מנהיג קייבל את האקס פורס במשימות שונות, דוגמת הבסת ג'אגרנוט וטום קאסידי השחור במרכז הסחר העולמי, משימה שהובילה להצטרפותה של סיירין לקבוצה.
במהלך קרב נגד אחוות המוטאנטים והמורלוקים, מראהו הטכנו-אורגני של קייבל נחשף בפני האקס פורס לראשונה, וקאנונבול הציג לראשונה יכולות אלמוות כאשר התאושש מפציעה אנושה שנגרמה לו בידי סאורון.
במקביל נאלצים האקס פורס להימלט מידי סוכנות הביון S.H.I.E.L.D, המנהלת מצוד על קייבל שמנוהל בידי ג'.
זמן מה לאחר מכן, דומינו מותקפת בידי שכיר החרב דדפול, ומתגלה כי היא עובדת עבור טוליבר.
דומינו בגדה בצוות והפרידה את קייבל מקבוצתו באמצעות פיצוץ, והוא יצא לפעולת תגמול לבדו נגד טוליבר.
בבסיסו של טוליבר מצא קייבל את דומינו האמיתית, שנשבתה בידי טוליבר לתקופה ארוכה והוחלפה בקופיקאט משנת הצורה.
בקרב המתחולל בין קייבל ודומינו לדדפול וטוליבר, טוליבר נחשב למת עקב פיצוץ מסוק.
בשובו לסיפון הגריימלקין הוא נאלץ לנטוש את האקס פורס, וזאת לאחר שספינתו לא הצליחה לאתר את מיקומם לאחר הפיצוץ שגרמה קופיקאט.
בהגיעו לאחד ממקומות המסתור שלו, הפרופסור מיידע את קייבל כי הוא הופלל בידי סטרייף בניסיון התנקשות בחייו של צ'ארלס אקסבייר, שגרם להדבקתו של אקסבייר בווירוס הטכנו-אורגני.
לאחר שדווח לו כי סטרייף חטף את סקוט וג'ין, הגיע קייבל לבסיס מחלקה קיי הקנדית בניסיון לאתר את מיקומו של סטרייף.
הוא מותקף בידי וולברין ובישופ, שלאחר קרב קצר מסכימים לסייע לו כאשר האמת מתגלה בפניהם.
השלושה מאתרים את סטרייף בבסיס נטוש של אפוקליפס בירח, שם הם חוברים לקבוצות האקס-מן, אקס פקטור ואקס פורס, נוסף לאפוקליפס שהחליט לצודד בגיבורים ולרפא את אקסבייר לאחר שנבגד בידי סטרייף.
במהלך הקרב יוצר סטרייף שדה כוח אליו יכולים להיכנס רק בני משפחת סאמרס, וקייבל חובר לדודו האבוק נגדו.
סטרייף מוריד את מסכתו וחושף את פניו, הזהות לאלו של קייבל, ולאחר מכן מגלה לו כי אחד מהם הוא בנם של סקוט וג'ין בעוד השני הוא שיבוט.
בהמשך פוקד קייבל על סקוט להפעיל מערבולת זמן שסטרייף יצר כדי להביס את יריבו, והשניים נשאבים לתוך מערבולת הזמן ומותירים את סקוט, ג'ין וחברי קבוצות האקס לבדם.
כאשר מיסטר סיניסטר פתח חומר גנטי שהוענק לו בידי סטרייף, הוא הפיץ את וירוס הירושה לאוויר העולם.
קייבל שרד את השאיבה למערבולת הזמן, בעוד סטרייף התפוגג לכאורה.
למעשה תודעתו של סטרייף שרדה בתוך גופו של קייבל, שנמצא בידי סוכניו של טוליבר ברחבי ציר הזמן.
קייבל חזר לכדור הארץ, שם החל במאבקי שליטה נגד סטרייף על השליטה בגופו שלו.
בשיחה עם גאריסון קיין עולה כי קייבל מאמין כי הוא שיבוט של סטרייף, בטענה כי סטרייף הוא החזק מבין שניהם.
ברידג' ובמשאביו לאיתור האקס פורס, והותקף בידי האמר, גריזלי ודומינו כשהגיע לבסיס האקס פורס בקאמפ ורדה.
לאחר שהדף את האמר וגריזלי מחליט קייבל להישאר עם האקס פורס לצד דומינו.
בעקבות חקירתם של ניק פיורי ו-וור משין אודות מיקומו הנוכחי של קייבל, הפרופסור ביים את פיצוץ הגריימלקין ופיזר את החלקים הנותרים ברחבי כדור הארץ.
מגנטו שילב את החלקים המפוזרים יחד עם שארית אסטרואיד אם, ויצר את תחנת החלל "אבאלון".
בעת ביקור בקברה של מדלין פריור מותקפים קייבל ודומינו בידי מיסטר סיניסטר, השואף לגרום לקייבל להפוך לחזק יותר.
הוא מגלה לשניים כי יצר את מדלין פריור לצורך הולדת עולל בעל הפוטנציאל להשמדת אפוקליפס, ולשאלתה של דומינו חושף כי קייבל הוא בנם הביולוגי של סקוט ומדלין, וכי סטרייף הוא השיבוט.
לאחר שספג מהלומת אנרגיה של סיניסטר, סטרייף לוקח את השליטה על גופו של קייבל וחוזר לבסיס האקס פורס בקאמפ ורדה.
לאחר שהביס את חברי האקס פורס סיירין וריקטור מגיע סטרייף לבסיסו של טוליבר, שחושף את עצמו כטיילר ומציג את אחת מחברות שבט אסקאני כשבויה.
טיילר מראה בפני סטרייף את זכרונותיה של חברת השבט, המאשרים כי סטרייף הוא קייבל המשובט.
הבסיס הותקף בידי סקוט, ג'ין, אקסבייר וזירו, וחברת השבט נעזרה בכוחותיהם של ג'ין ואקסבייר לצורך שיחה עם סטרייף.
בידיעה כי התקוות לריפוי וירוס הירושה יתפוגגו בלעדיו, עוזב סטרייף את גופו של קייבל.
טיילר ברח, וקייבל התעמת עם אביו לפני שעזב.
קייבל ואביו התפייסו זמן מה לאחר מכן.
דמותו של קייבל כיכבה בסדרת סולו משלה, שארכה 108 חוברות שפורסמו בין מאי 1993 לספטמבר 2002. הסדרה חקרה את עברו של קייבל, והציגה את מערכות היחסים שלו עם דומינו ובלאקסמית', נוסע בזמן מהתקופה בה קייבל גדל.
הסדרה הפגישה את קייבל עם דמותו של נייט גריי, מקבילו ממציאות חלופית שלא הודבק בווירוס הטכנו-אורגני, וכוחותיו התפתחו באופן משמעותי.
במקביל, טיילר נהרג על ידי וולברין, שהובא למצב זעם פראי בידיו ולא שלט במעשיו.
קייבל הוצג כחבר התריסר, קבוצת מוטאנטים רבי עצמה שאפוקליפס חפץ במציאתם.
בתום אירועי "התריסר", סקוט התמזג עם אפוקליפס ונהרג לכאורה, וקייבל הצטרף לקבוצת האקס-מן באופן זמני.
הוא לקח חלק בחיפושים אחר אביו, ומציאתו והפרדתו מאפוקליפס, שנשמתו נהרגה בתהליך.
סדרת חוברות הסולו של קייבל הוחלפה בסדרת החוברות Soldier X (חייל אקס), בה כיכב קייבל למשך 12 חוברות בין מאי 2002 לאוגוסט 2003. שחרור התרופה לווירוס הירושה עקב הקרבתו של קולוסוס גרם לווירוס הטכנו-אורגני לנסיגה זמנית, שגרמה לשחרור הפוטנציאל המלא של כוחותיו של קייבל.
הוא נאלץ לרסן את כוחותיו במקביל לפעילותיו, עד לדעיכת השפעת התרופה ושובו של הווירוס הטכנו-אורגני.
פרובידנס, שיתוף פעולה עם דדפול
הרצת Cable & Deadpool ציוותה את קייבל לשכיר החרב דדפול, ששינויים שנעשו לו הפכו את דמותו לשכיר חרב אנטי גיבור.
בתחילת סדרת החוברות, קייבל ודדפול נעשים מעורבים בקונספירציית טרור, שגרמה להדבקתם בווירוס שאילץ את מיזוג תאי ה-DNA של השניים ברמה המולקולרית, המשגרת את האחד למיקומו של האחר כאשר הוא מבצע טלפורטציה.
בהמשך העלילה מתגלה כי קייבל הגיע לשיא כוחותיו, והחליט לעשות את המאמץ המרבי לשיפור העולם לפני שכוחותיו ייגרמו למותו.
באמצעות שימוש בשרידי הגריימלקין יצר קייבל באמצעות כוחותיו את האי המרחף פרובידנס, מקום אוטופי הממוקם בדרום האוקיינוס השקט ומיועד למגורים משותפים של מוטאנטים ובני אדם.
כשליט פרובידנס דגל קייבל בפתרונות שבט אסקאני.
בתחילה, ניק פיורי שלח קבוצה חדשה של השישיה לחקירת הנושא, אך הם נסוגו לאחר שקייבל הראה להם את האי.
בצעד הבא דרש קייבל מממשלות העולם לפרק את צבאותיהם, וממשלת ארצות הברית הגיבה בשיגור טילים מסיבי, שיורט בידי כוחותיו של קייבל.
האקס-מן ודדפול תקפו את פרובידנס במתקפה, בה דדפול עשה שימוש במשגר שקייבל ביקש ממנו להשיג כדי לנטרל אותו במקרה הצורך.
קייבל המנוטרל גילה לאביו כי במעשיו ניסה לאחד את ממשלות העולם נגדו, כדי להוכיח ששיתוף פעולה בין הכוחות הוא אפשרי.
קייבל הציג את יכולותיו המלאות כאשר הגולש הכסוף נשלח לתקוף את פרובידנס, בכך שלחם בגולש הכסוף ובמקביל ייצב את האי המרחף ונאבק בהשפעות הווירוס הטכנו-אורגני.
בסיום הקרב, קייבל כמעט ונהרג בשל כוחותיו, וניצל ממוות כאשר דדפול ביצע בו כריתת אונה.
קייבל נותר בתרדמת, ובשהותו בה הביקוש למגורים בפרובידנס גדל והוא זכה למעמד משיחי.
הוא הוצא מהתרדמת בידי דדפול ופיקסר, אם כי כוחותיו הופחתו באופן משמעותי.
הוא שב לפעילות, ונעלם לאחר קרב נגד צייד המוטאנטים סקורן.
קאנונבול, סיירין ופורג' הגיעו לפרובידנס בחיפוש אחר עקבותיו במקביל לדדפול, שעבר שטיפת מוח ונשלח להתנקש בחיי קייבל.
אחרי שהוצא משטיפת המוח, דדפול הציע לשלושת הגיבורים להיעזר בקשר הגנטי שלו עם קייבל למציאתו, והוא יצא עם קאנונבול וסיירין לחיפוש אחר קייבל במציאויות חלופיות.
דדפול, קאנונבול וסיירין עברו במציאויות חלופיות שונות, בהן מציאות בה קייבל נעשה לפרש המלחמה, אחרת בה נעשה למשיח העולם ולדיקטטור, וכן נוספת בה נעשה למנהיג כוח הפלישה של גזע הפלנקס.
השלושה הגיעו למציאות החלופית שנודעה בשם "בית אם", שנוצרה בידי מכשפת השני, ומצאו גרסה של קייבל כתינוק המגודל בידי מיסטר סיניסטר.
השלושה חטפו את קייבל התינוק מידי סיניסטר וחזרו ליקום מארוול שניות לפני חורבן "בית אם", דבר שגרם לקייבל להישאר בדמות תינוק עד לשובו לגילו המקורי באמצעות חומר מהמערכת החיסונית של דדפול.
הוא חזר לדרכיו והחיה את אפוקליפס, כדי להציב את האקס-מן וקהילת המוטאנטים מול אויב משותף שיגרום לאיחודם.
בו בעת נעשה קייבל פעיל בהפיכה שנעשתה באומת רומקיסטן הבדיונית, וצידד בקפטן אמריקה נגד חוק רישום העל-אנושיים במהלך מלחמת האזרחים של יקום מארוול.
לאחר שנורה בידי דדפול והובא לבית חולים ברומקיסטן נעשה קייבל לשליט, הדף את קבוצת השישיה, והתאחד עם אהובתו דומינו.
הוא נסוג מעמדתו במלחמת האזרחים לאחר מותו של גוליית בידי ראגנארוק, שיבוט של תור, במהלך קרב נגד שני צידי המתרס.
קייבל שמר על כוחותיו לאחר אירועי "בית אם", והצטרף מחדש לקבוצת האקס-מן.
הוא נעשה לחלק מצוות, שנוסף לו כלל את קאנונבול, אייסמן, רוג, מיסטיק, סייברטות', אומגה סנטינל וליידי מאסטרמיינד.
בשהותו בקבוצה לקח קייבל חלק בקרב נגד קבוצת בני הכספת.
לאחר שהדף מתקפה על פרובידנס, קייבל מותקף בידי חברי המשוטטים גמביט וסאנפייר, המחפשים מידע אודות העתיד.
בניסיון נואש למנוע מהם את הגישה למידע, קייבל מפוצץ את האי פרובידנס, ונהרג לכאורה.
קייבל מופיע בחיים במהלך אירועי "תסביך משיח" כאשר ברשותו התינוקת המוטאנטית הראשונה שנולדה לאחר אירועי "בית אם", בה חפצים קבוצות האקס-מן, המשוטטים והמטהרים.
הוא נכנס לעימות עם בישופ, נוסע בזמן שרודף אחר התינוקת בטענה כי מעשיה בעתיד גרמו לכליאת מוטאנטים במחנות ריכוז.
אחרי ששכנע את אביו, קייבל עוזב עם התינוקת לזמן העתיד, ובישופ בעקבותיו.
מכשיר המסע בזמן של קייבל התקלקל, והשניים נתקעו בעתיד בעוד בישופ לא בחל באמצעים להשיגם.
כאשר מכשיר המסע בזמן חוזר לפעילות, קייבל והתינוקת בורחים לעתיד מרוחק יותר ומגיעים לעיר ניו ליברטי, שם קייבל פוגש בתושבת מקומית בשם הופ.
השניים התאהבו, התחתנו, וגידלו את התינוקת כבתם עד למותה של הופ במתקפת אנשי-חרקים.
לזכרה של הופ, נוסף לשם משפחתו שלו, קייבל מעניק לתינוקת את השם הופ סאמרס.
כאשר בגרה והגיעה לגיל העשרה ביקשה הופ מקייבל לשוב לזמן ההווה, והם הופיעו באחוזת אקסבייר החרבה בלי לדעת כי האקס-מן החלו לפעול באי אוטופיה.
הגעתם מניעה את באסטיון להורות על ליגת האנושות וקבוצות שונאי-מוטאנטים אחרות להרוג את הופ.
קייבל והופ הותקפו בידי ויליאם סטרייקר וקבוצת המטהרים, וניצלו בידי חוליית אקס-מן שנשלחו למקום.
בעוד קייבל נשאר עם חברי האקס-מן לאחר שהמוטאנטים החדשים מיידעים אותי כי כוחותיו של באסטיון עוקבים אחריו, הופ עוזבת עם רוג ונייטקרולר לכיוון אוטופיה.
בשל הקרבתו הנאצלת של נייטקרולר, הופ מגיעה לאוטופיה ללא פגע כשלאחריה הגיעו קייבל וקבוצת האקס-מן.
הם נלכדו באוטופיה כשבאסטיון הקיף את אוטופיה וסן פרנסיסקו בבועת אנרגיה, ושיסה במקום זקיפי סנטינל מדגם נמרוד.
קייבל וקבוצת האקס פורס החדשה נשלחו בידי סקוט לזמן העתיד, בו ממוקם מקור הכוח של כיפת המגן וזקיפי הנמרוד.
בדרכם להווה מגלים חברי המשלחת כי בשער הזמן בין העתיד להווה יכול לעבור רק חומר אנאורגני, דבר הגורם לקייבל לאפשר לווירוס הטכנו-אורגני להשתלט עליו כדי שיוכל להחזיק את השער ולאפשר את שובם של האקס פורס להווה.
אחרי שחברי האקס פורס חזרו להווה, הווירוס הטכנו-אורגני התפוצץ והרג את קייבל, שידו השמאלית נקטעה ונותרה מאחור.
למעשה ברח קייבל לעתיד דיסטופי אפשרי, וזאת בעוד הווירוס הטכנו-אורגני מאיים להורגו במהרה.
בעתיד זה פגש קייבל בבלאקסמית', שדיווח לו כי העתיד נוצר עקב מותה של הופ סאמרס בידי קבוצת האוונג'רס.
לאחר חקירה עולה כי האוונג'רס לחמו באקס-מן טרם החורבן שנוצר, והם מחליטים למנוע מהאוונג'רס להרוג את הופ לפני שהוירוס יהרוג את קייבל.
קייבל מביס את מרבית חברי האוונג'רס בטרם הוא מובס ומובא בידי סקוט לאי אוטופיה, שם בלאקסמית' משכנע את הופ לרפאו מהוירוס הטכנו-אורגני.
הופ שאבה אליה את הווירוס, שרפה אותו באמצעות שימוש בכוח הפניקס, ובכך ריפאה את קייבל מהוירוס הטכנו-אורגני.
הוא נותר בתרדמת, מתגלה לסקוט במישור האסטראלי ומבטיח לסייע לו בקרב הקרב נגד האוונג'רס.
קייבל התעורר מהתרדמת בתום הקרב בין האוונג'רס לאקס-מן, ועוזב את אוטופיה אחרי שהשאיר להופ פתק המורה לה לא לעקוב אחריו.
זרועו ועינו השמאלית לא מתפקדות עקב ריפוי הווירוס הטכנו-אורגני מגופו, והוא נאלץ לשים על עינו רטייה.
לאחר שחווה מספר חזיונות בדבר אסונות שונים, קייבל מחליט לאסוף קבוצת אקס פורס חדשה לטיפול בנושא.
הוא מאתר את פורג', מרפא אותו משגעונו באמצעות יכולותיו, ומקבל ממנו שיבור קיברנטי עבור זרועו.
נוסף לפורג' מגייס קייבל לצוות האקס פורס את דומינו, קולוסוס ודוקטור נמסיס, ובהמשך גם את הופ ובום-בום.
הקבוצה מטפלת באסונות אותם קייבל חזה, והתפרקה לאחר קרב נגד סטרייף.
מאוחר יותר אסף קייבל קבוצת אקס פורס חדשה הכוללת את דוקטור נמסיס, פסיילוק, פנטומאקס ומארו, שנועדה לטפל באיומים מוטאנטיים בכוח קטלני.
הוא הודבק בגרסה ראשונית של וירוס בין-ממדי המעניק למודבקים בו כוחות-על במחיר מותם כשנה אחרי ההדבקה, כאשר הגרסה הראשונית גורמת למות הנדבק כעבור יום.
עקב כך יצר קייבל שיבוטים רבים בדמותו, כאשר הוא מעביר את תודעתו זה אחר זה בכל יום.
בסיום קרב נגד מפתח הווירוס, פנטומאקס לוקה בשיגעון ותוקף את האקס פורס לאחר שהודבק בווירוס.
קייבל שיסה בו מאות שיבוטים שלו, שנהרגו בידי פנטומאקס מלבד אחד שניצל בידי הופ סאמרס.
מאוחר יותר, הופ "פיטרה" את קייבל בשל שיטותיו האלימות ולקחה עליה את הנהגת האקס פורס.
זמן מה לאחר מכן חבר קייבל פעם נוספת לדדפול, לאחר שזה האחרון גרם לטעויות רבות ברחבי ציר הזמן.
בסיום העלילה, דדפול תיקן את ציר הזמן והחזיר את גופו וכוחותיו של קייבל למצבם הקודם לפני התפרצות הווירוס הטכנו-אורגני באירועי "הביאה השנייה".
הוא נראה בשנת 2087 העתידית, בה אוכלוסיית כדור הארץ כמעט ונכחדה לחלוטין, מלווה באינטליגנציה מלאכותית חדשה בשם בל.
אחרי שהבחין כי צירפו את דדפול לקבוצתם, קייבל נוסע לעבר כדי למנוע מחטיבת האוונג'רס המאוחדים להיכשל במשימתם.
הוא מופיע בעיצומו של קרב בין חטיבת האוונג'רס המאוחדים למפלצת צמחים, ותופס פיקוד בשטח על הסיטואציה.
הוא אומר כי מתקפה בלתי אנושית גרמה לעתיד שראה, ואומר שהגיע לסייע להם למנוע אותו.
הבלתי האנושי העוין מתגלה כאיש הגרוס, סבה הבלתי אנושי של חברת הקבוצה סינאפס, אותה קייבל לא זיהה על אף הידע העתידני שלו.
קייבל הוא הראשון מחברי הקבוצה שגילה על הקשר המשפחתי בין סינאפס לאיש הגרוס, והבטיח לא לגלות זאת לשאר חברי הקבוצה.
לאחר שהאיש הגרוס נסוג, קייבל מחליט להצטרף לצוות אחרי שהוא מגלה כי משימתם העיקרית היא נטרול הגולגולת האדומה, שהשתיל בגופו את יכולותיו של צ'ארלס אקסבייר.
קייבל לחם בגולגולת האדומה, ולקח חלק במשבר פלזנט היל ובקרב נגד האנק פים הממוזג עם אולטרון.
במהלך מלחמת האזרחים השנייה גייס קייבל את סבסטיאן שו וטואד לפריצה למתקן צבאי בחיפוש אחר משאבים לריפוי השפעותיהם של ערפילי טריגן על מוטאנטים ברחבי העולם.
פעולה זו, נוסף למעורבותם של דדפול, רוג וחברים נוספים במלחמה, גרמה לקפטן אמריקה להכריז על פירוק חטיבת האוונג'רס המאוחדים.
הקבוצה, מלבד רוג'רס, אוחדה בידי רוג לצורך קרב נגד ארגון היד, שהחיה את הענק הירוק כלוחם הפועל בשירות היד.
כאשר הגולגולת האדומה השתלט על קוויקסילבר וניצל אותו לצורך השתלטות על שאר חברי הקבוצה, קייבל נמנע מהשתלטות בכך שמחק את תודעת ונפל לתרדמת.
תודעתו הוחזרה לו בתום האירועים בידי סינאפס, והוא עזב את הקבוצה.
קייבל הוא מוטאנט רב עוצמה שסווג בתחילה כמוטאנט ברמת אלפא, ובהמשך כמוטאנט ברמה אומגה.
יכולותיו העיקריות של קייבל הן טלקינזיס וטלפתיה, ופוטנציאל כוחותיו תיאר אותו כטלפת החזק ביותר על פני כדור הארץ.
כעולל, קייבל הודבק בווירוס טכנו-אורגני, שהצריך אותו להשתמש בכוחותיו באופן תמידי כדי למנוע מהוירוס להתפשט על גופו.
נוסף לקריאת ושליחת מחשבות האחר הראה קייבל באמצעות כוחותיו הטלפתיים יכולות חיזוי, יצירת הסוואה ואשליות טלפתיות בדומה למאסטרמיינד, שליטה מוחית, יצירת מטחי אנרגיה וגרימת אמנזיה.
נוסף לכך, כוחותיו הטלפתיים של קייבל מעניקים לו את היכולת ליצור מגן מנטלי, שהוכיח את עצמו כאשר הדף מהענק הירוק את השפעתו הטלפתית של אונסלוט.
זאת ועוד, לקייבל היכולת לצאת למסע אסטראלי ולזהות מוטאנטים בקרבתו.
מלבד יכולותיו הטלפתיות המפותחות, לקייבל יכולת טלקינזיס חזקה מאוד, ובשיא כוחו נעזר בה להקמת אי מרחף במשקל מאות טונות וכן להשארת האי במצבו המרחף במקביל למאבק נגד הגולש הכסוף והוירוס הטכנו-אורגני.
הוא נעזר בכוחותיו הטלקינטיים לפירוק מטעני נפץ עדינים, שליטה על מסה, פירוק חומרים אנאורגנים ברמה האטומית והמולקולרית, שינוי גודל גופו הפיזי ויכולת ריפוי עצמית, ביצוע טלפורטציה על עצמו ועל אחרים, תעופה, חיזוק יכולותיו הגופניות ויצירת שדות כוח ומטחי אנרגיה טלקינטיים.
על כל מגרעותיו, הווירוס הטכנו-אורגני העניק לקייבל יכולות כוח, סיבולת, מהירות, זמישות ודיוק על-אנושיים.
הווירוס השפיע על מערכת העצבים המרכזית של קייבל באופן כימי וביוני, והוא בעל יכולת זמן תגובה מהירה מאוד מזו של האדם הממוצע.
מרבית הווירוס התפשט לאורך צידו השמאלי של קייבל, וכיסה את עינו וזרועו השמאליות בחומר טכנו-אורגני.
לפיכך, לקייבל היכולת לראות בעינו השמאלית בספקטרום האלקטרומגנטי ובתחום אינפרה-אדום, נוסף לראייה למרחקים שלא ניתנים לראייה בעין בלתי מזוינת ולראיית כוחותיו הטלפתיים.
למרות היותו אמבידקסטרי, זרועו השמאלית של קייבל שכוסתה בווירוס הטכנו-אורגני חזקה יותר מזרועו הימנית, והוא השתמש בזרועו השמאלית בלבד להרמת משקל של כמה טונות.
שיפוריו הטכנו-אורגניים של קייבל העניקו לו יכולת טכנופתיה, המאפשרת לו לתקן נזקים הנגרמים לצדו הטכנו-אורגני, ליצור מיקרו-מחשבים בתוך זרועו השמאלית, לתקשר עם מחשבים ולהשפיע על מבנים טכנולוגיים.
מלבד כוחותיו הרבים, קייבל הוא צלף ולוחם מיומן, המומחה בשימוש בנשק חם וקר.
הוא למד במוסדות החינוך המתקדמים של שבט אסקאני העתידי, והידע שלו מתקדם מהידע הידוע למדע המודרני.
אובוצ'י נולד בעיירה נקאנוג'ו שבמחוז גונמה, ובגיל 13 עבר להתגורר בטוקיו.
הוא החל ללמוד אנגלית באוניברסיטת ואסדה ב-1958, אך לאחר פטירתו של אביו באותה שנה החליט ללמוד מדע המדינה, וסיים את לימודיו ב-1962.
אובוצ'י קיבל מושב בבית הנבחרים של יפן ב-1963 בתור נציג מחוז גונמה, ובגיל 26 היה נבחר הציבור הצעיר ביותר בהיסטוריה הפוליטית של יפן.
ב-1979 התמנה אובוצ'י למנהל לשכת ראש ממשלת יפן ולמנהל הסוכנות לפיתוח אוקינאווה.
הוא מילא תפקידים אלה במשך שמונה שנים, עד שהתמנה למזכיר הכללי של הממשלה ב-1987. הוא התפרסם בזכות היותו האדם שהכריז באופן רשמי על פטירתו של הקיסר הירוהיטו, ועל פתיחתה של תקופת הייסי, על שמו של הקיסר אקיהיטו.
אובוצ'י התמנה לתפקיד המזכיר הכללי של המפלגה הליברלית-דמוקרטית ב-1991, וב-1994 הפך לסגן נשיא המפלגה.
לאחר מכן התמנה לתפקיד שר החוץ בממשלתו של ריוטרו האשימוטו, תפקיד בו זכה לפרסום בזכות המשא ומתן שלו עם רוסיה בנוגע לאיים הקוריליים, ובשל מאמציו לאיחוד קוריאה.
לאחר אובדן הרוב בבית היועצים של יפן בבחירות ב-1998, התפטר ראש הממשלה האשימוטו, ואובוצ'י התמנה תחתיו לראש הממשלה.
במהלך כהונתו התמקד אובוצ'י בשני נושאים עיקריים: חתימה על הסכם שלום עם רוסיה, ושיקום כלכלת יפן.
תוכניתו בנוגע לנושא האחרון הייתה עידוד הגברת הצריכה והורדת מס הכנסה, מהלך שהאט תחילה את המיתון, אך בסופו של דבר לא הצליח למנוע אותו.
אך מפעולותיו בנושא הייתה חלוקת קופונים ל-35 מיליון אזרחים על מנת לעודד צריכה בקרב הציבור.
גם בנושא השלום עם רוסיה לא הצליח להגיע אובוצ'י להתקדמות ממשית.
אובוצ'י לקה בשבץ מוחי ב-1 באפריל 2000, ושקע בתרדמת.
יושירו מורי החליפו בתפקיד ב-5 באפריל, ואובוצ'י נפטר ב-14 במאי, בגיל 62. ב-8 ביוני נערכה לו הלוויה ממלכתית בנוכחות נציגים רבים ממדינות אחרות.
אובוצ'י נישא לצ'יזוקו אונו, פעילה סביבתית, ב-1967, ולזוג נולדו בן אחד ושתי בנות.
בתם הצעירה, יוקו אובוצ'י, התמודדה בבחירות וזכתה במושב של אביה בבית הנבחרים ב-2000.
קייג'ון או אקדים (מצרפתית: les Acadiens, באנגלית: Cajuns) היא קבוצה אתנית ותרבותית דוברת צרפתית המתגוררת בעיירה בלואיזיאנה שבארצות הברית ובפרובינציות הקנדיות הימיות.
מקורה בצאצאיהם של מתיישבים צרפתים נוצרים-קתולים שהיגרו למקום מחבל אקדיה שבקנדה לאחר שגורשו משם בשנים שבין 1755 ועד 1763 על ידי הבריטים.
הקבוצה ותרבותה הייחודית ניכרת במיוחד בעיר ניו אורלינס ומשפיעה על מוסדות בעיר כגון "הרובע הצרפתי", חגיגות המארדי גרא, מטבח ניו אורלינס ועוד.
הקייג'ון דומים אך נבדלים מהאוכלוסייה בעלת השורשים הצרפתיים הלא-אקדים, צאצאי המתיישבים המקוריים בלואיזיאנה הצרפתית, הנקראים קריאולים.
אקדיה, מקורם של כל בני הקייג'ון, כללה שטחים הכלולים כיום בשטחי הפרובינציות הקנדיות נובה סקוטיה, ניו ברנזוויק, אי הנסיך אדוארד, וכן חלקים מניו אינגלנד (כיום בארצות הברית).
השם "אקדיה" הופיע במפות החל מ-1548 כ"ארקדיה".
סמואל דה שמפלן, אביה-מייסדה של קנדה הצרפתית, השמיט את האות ר', וכך הפך השם לאקדיה.
ההתיישבות הראשונה באקדיה נעשתה ב-1604, עת הקימו הצרפתים יישוב באי סן קרואה (כיום במדינת מיין, ארצות הברית).
השליטה הצרפתית בחבל לא נמשכה זמן רב.
במלחמת המלך ויליאם (1689–1697) הצליחו המתיישבים האנגלים לכבוש שטחים נרחבים.
החבל זכה לשם חדש - נובה סקוטיה והבריטים דאגו להביא מתיישבים בריטים לאזור שבשליטתם.
ב-1719 הקימו הצרפתים באי איל-רויאל את מצודת לואיסבורג.
תוך שלוש שנים הוגלו כ-6,000 נפש, וב-1763 עם תום המלחמה הוגלו עוד כ-12,000 למושבות הבריטיות, לצרפת ולמקומות אחרים.
מבצר לואיסבורג נכבש ב-1758. לאחר מכן השתלטה בריטניה על יתר שטחי החבל.
לאחר המלחמה התיישבו רבים מהגולים בלואיזיאנה הצרפתית שעברה לשלטון ספרד.
שטחי ההתיישבות של הקייג'ון היו בדרום לואיזיאנה, דרום-מזרח טקסס וסביבות העיר מוביל.
מרכז האזור, הנקרא אקדיאנה (Acadiana) היא העיר לפאייט.
לאחר רכישת לואיזיאנה על ידי ארצות הברית נעשה ניסיון לשלב את הקייג'ון באוכלוסייה דוברת האנגלית.
בראשית המאה ה-20 נאסר שימוש בשפה ונאסר ללמדה בבתי הספר.
עם זאת, התנדבותם של הקייג'ון לצבא ארצות הברית במלחמת העולם השנייה ושירותם כמתורגמנים בצרפת, תרמו להכרה בהם.
ב-1968 נוסדה המועצה לפיתוח הצרפתית בלואיזיאנה (Council for the Development of French in Louisiana) שפתחה מוסדות חינוך להנחלת המורשת.
השפעתה העיקרית של אוכלוסיית הקייג'ון היא בתחום התרבות וביצירת המרקם התרבותי הייחודי של ניו אורלינס בפרט.
בניגוד לתרבות האמריקאית הפרוטסטנטית המעריכה במיוחד הסתפקות במעט, חריצות, צניעות ועבודה קשה, בולטת תרבות הקייג'ון המעריכה במיוחד את ה-joie de vivre ("שמחת חיים", בצרפתית).
המארדי גרא הוא היום האחרון לפני התענית - ההתנזרות הנוצרית מבשר במשך 40 יום לפני חג הפסחא.
ביום זה נערכות באופן מסורתי חגיגות ברחבי העיר ניו אורלינס וריכוזים אחרים.
למרות שהחגיגות החלו על רקע דתי, אין בהן כיום סממנים דתיים.
המטבח הייחודי מצטיין בפשטות הכנה ובמוצרים מקומיים טריים.
הארוחה מורכבת מ"שלושה סירים", באחד מנה עיקרית של בשר, דגים או סרטנים, בשני, בדרך כלל אורז ובשלישי תבשיל ירקות.
המרכיבים העיקריים בכל מנה כמעט הם פלפל, בצל, סלרי ופטרוזיליה, גם שרימפס בצורות שונות של הכנה הוא מרכיב נפוץ במנות רבות.
חלק ניכר מהמנות חריפות כתוצאה משימוש בפלפל קאיין מיובש ורוטב טבסקו .
ירקות נפוצים נוספים בבישול הם עגבניות, גזר, קישואים, במיה, תירס ובטטות.
כן נעשה שימוש באגוזים בתבשילים.
תערובת של ציר סרטנים מצומצם (bisque), קמח ושומן (הנקראת roux - רביכה) משמשת פעמים רבות לשם הסמכת רטבים ותבשילים (זאת בניגוד לשימוש במטבח הצרפתי במסמיכים על בסיס שמנת או חמאה).
שיטות הכנת המנות מגוונות וכוללות צלייה יבשה של בשר מתובל או דגים על גבי גריל ("השחרה"), אידוי של דגים, סרטנים וירקות במיציהם או בציר (Étouffée), טיגון עמוק של כדורי תערובות טחונות ומצופות בקמח חיטה או תירס ובישול נזידים (fricassée או גמבו).
תרבות הקייג'ון כוללת אמונות עתיקות כגון האמונה במרפא (לרוב מרפאה) טיקסית (Traiteur) העושה שימוש בשיטות של וודו לשם ריפוי.
אמונה נוספת היא הרו-גא-רו (Roux-Ga-Roux), אדם זאב התוקף ילדים שלא מקיימים את מצוות הדת ובפרט את צום הלנט.
מרגרט קתלין או'ריגן , שהייתה ידועה בשם קיי מדפורד , הייתה שחקנית קולנוע ותיאטרון וזמרת אמריקאית, מועמדת פרס אוסקר לשחקנית המשנה הטובה ביותר לשנת 1968 על תפקידה בסרט המוזיקלי "מצחיקונת".
מדפורד נולדה וגדלה בניו יורק סיטי לזוג הורים איריים אמריקאיים ג'יימס ומרי או'ריגן שמתו כאשר הייתה בת 15. לאחר מכן אימצה את השם קיי מדפורד, סיימה את לימודייה במוסדות לימוד קתולים ועבדה לפרנסתה כמלצרית במועדון לילה.
בתחילת דרכה זכתה לביקורות מצוינות על הופעתה בברודוויי במחזמר "ביי ביי בירדי" בתפקיד מאמא.
את דרכה בהוליווד החלה בשנת 1958 בסדרת הטלוויזיה "קיטי פויל" ברשת NBC, הסדרה שמבוססת על תוכנית רדיו באותו שם שודרה בטלוויזיה למשך חמישה חודשים.
בשנת 1960 בדרמה "באטרפילד 8" ולאחר מכן בסרטו של הבמאי והמחזאי המצליח ג'ושוע לוגן "Ensign Pulver" ובסרטו של ארווין קרשנר "שיגעון טוב".
בשנת 1964 הופיעה מדפורד במחזמר "מצחיקונת" והייתה מועמדת לפרס טוני על תפקיד רוז ברייס, אמה של גיבורת העלילה השחקנית פאני ברייס (ברברה סטרייסנד).
כארבע שנים לאחר מכן חזרה מדפורד על התפקיד גם בגרסה הקולנועית המפורסמת של ויליאם ויילר והייתה מועמדת לפרס אוסקר לשחקנית המשנה הטובה ביותר.
ב-1969 השתתפה מדפורד בסרטו השלישי של ריצ'רד דונר "טווינקי" בתפקיד אמו של הסופר סקוט וורדמן (צ'ארלס ברונסון).
נפטרה בשנת 1980 בגיל 61 בביתה שבמנהטן ממחלת סרטן צוואר הרחם.
קיי נישיקורי (ביפנית: 錦織圭; נולד ב-29 בדצמבר 1989) הוא טניסאי יפני מקצועני, שבשיאו (2 במרץ 2015), דורג במקום הרביעי בעולם (2 במרץ 2015) בסבב ה-ATP ליחידים וכיום (מאי 2022) מדורג במקום ה-66 בעולם.
נישיקורי זכה ב-12 תוארי יחידים בקריירה.
נישיקורי, הוא שחקן הטניס היפני היחיד שדורג בין עשרת הראשונים בעולם.
מאמנו של נישיקורי הוא שחקן העבר מייקל צ'אנג.
נישיקורי נולד בעיר מצואה במחוז שימאנה שביפן לאימו ארי, מורה לפסנתר ולאביו קיושי מהנדס במקצועו.
הוא החל לשחק טניס בגיל חמש וכבר בנערותו הוא התבלט בטניס, כשבשיאו הגיע למקום ה-7 בעולם לנוער.
בשנת 2004 עבר לפלורידה והצטרף לאקדמיית הטניס של ניק בולטיירי בגיל 14 בלבד.
את הקריירה המקצוענית התחיל בשנת 2007 בגיל 17.
ב-2008 זכה נישיקורי בתואר ה-ATP הראשון בקריירה שלו בדלריי ביץ' עם ניצחון בגמר על האמריקאי ג'יימס בלייק.
לאחר מכן הפסיד נישיקורי בסיבוב השני של טורניר סן חוזה לאמריקאי אנדי רודיק.
באינדיאן וולס נישיקורי עבר את המוקדמות אך הפסיד בסיבוב הראשון לקרואטי מרין צ'יליץ'.
גם במיאמי לא הצליח והפסיד כבר בסיבוב הראשון לאלברט מונטנייס הספרדי.
נישיקורי זכה בתואר מסבב הצ'לנצ'ר עם ניצחונות על דודי סלע, על ארנסטס גולביס ועל ויקטור טרויצקי בגמר.
באליפות צרפת הפתוחה הפסיד נישיקורי כבר במוקדמות.
נישיקורי השיג הישג יפה כשבטורניר קווינס שבאנגליה הגיע נישיקורי עד שמינית הגמר שם הפסיד לספרדי רפאל נדאל במשחק עיקש של שלוש מערכות.
באליפות וימבלדון פרש בסיבוב הראשון נגד מארק גיקל הצרפתי.
את השנה סיים נישיקורי במקום ה-64.
נישיקורי שיחק רק 9 משחקים בשנה זו בעקבות פציעה.
בבריסביין הגיע נישיקורי עד רבע הגמר עם ניצחונות על בובי ריינולדס ועל תומאש ברדיך וברבע הגמר הפסיד לפול-אנרי מתייה.
באליפות אוסטרליה הפתוחה הפסיד בסיבוב הראשון ליורגן מלצר האוסטרי.
לאחר מכן השתתף נישיקורי בטורניר סאן חוסה וניצח את ז'יל מולר מה שהיה ניצחונו האחרון בשנה זו.
נישיקורי הפסיד בסיבוב השני לחואן מרטין דל פוטרו, השתתף בממפיס ואינדיאן וולס ובשניהם הפסיד בסיבוב הראשון.
בכל שאר השנה נישיקורי לא היה פעיל.
נישיקורי סיים את השנה במקום ה-420.
בשנת 2010 ניסה נישיקורי צעד אחר צעד לחזור לסבב.
הוא זכה ב-4 תוארי צ'לנג'ר.
באליפות אוסטרליה הוא לא השתתף.
באליפות צרפת הפתוחה נישיקורי הפסיד בסיבוב השני לנובאק ג'וקוביץ'.
בעונת הדשא גם כן לא הצליח ובטורניר איסטבורן לאחר שעבר את המוקדמות הפסיד כבר בסיבוב הראשון.
בווימבלדון גם כן הפסיד בסיבוב הראשון לרפאל נדאל.
נישיקורי התאושש באליפות ארצות הברית הפתוחה כאשר עבר את שלושת סיבובי המוקדמות ניצח בסיבוב הראשון ובשני כשבסיבוב השלישי פרש ממשחקו נגד אלברט מונטנייס.
בטורנירי סבב ה-ATP לא ניצח עוד משחקים בשנה זו.
את השנה סיים נישיקורי בין ה-100 הראשונים בעולם.
נישיקורי הגיע עד לרבע גמר טורניר צ'נאי שבהודו והפסיד לסרבי ינקו טיפסרביץ'.
באוסטרליה הגיע עד הסיבוב השלישי והפסיד לפרננדו ורדאסקו.
בדלריי ביץ' הגיע עד חצי הגמר והפסיד לינקו טיפסרביץ'.
במיאמי הפסיד בסיבוב השלישי לרפאל נדאל.
נישיקורי המשיך במגמה החיובית והגיע עד לגמר טורניר אוסטון והפסיד לריאן סוויטינג המקומי.
בברצלונה הגיע עד שמינית הגמר והפסיד לפליסיאנו לופס המקומי.
באליפות צרפת הפתוחה הפסיד נישיקורי בסיבוב השני לסרגיי סטחובסקי.
בעונת הדשא נישיקורי היה לא יציב כשהגיע עד לחצי הגמר של טורניר איסטבורן אך הפסיד בסיבוב הראשון בווימבלדון.
בווינסטון סאלם עבר נישיקורי את המוקדמות והגיע עד שמינית הגמר שם הפסיד לחואן מונקו.
באליפות ארצות הברית ספג נישיקורי אכזבה כשהפסיד בסיבוב הראשון לפלאביו צ'יפולה האיטלקי.
בקואלה למפור הגיע עד חצי הגמר והפסיד פעם נוספת לינקו טיפסרביץ'.
במאסטרס שנחאי רשם הצלחה כשטיפס עד חצי הגמר והפסיד לאנדי מארי.
נישיקורי המשיך במגמה המצוינת כשהגיע לגמר טורניר בזל בשווייץ עם ניצחונות סנסציונים על תומאש ברדיך ונובאק ג'וקוביץ' עד שהפסיד בגמר לרוג'ר פדרר.
את השנה סיים נישיקורי במקום ה-24.
הוא רשם רבע גמר גראנד סלאם ראשון באליפות אוסטרליה והתקדם בעקבות זאת ל-20 הראשונים בעולם.
בעונת החימר הגיע לרבע גמר בבואנוס איירס, לשמינית גמר באקפולקו, לשמינית גמר גם במונטה קרלו ולרבע הגמר בברצלונה.
נישיקורי לא השתתף באליפות צרפת.
ומשחקו הבא היה בווימבלדון כשהגיע לסיבוב השלישי והפסיד לחואן מרטין דל פוטרו.
בניו פורט הפסיד ברבע הגמר לרז'ריב רם.
באטלנטה הפסיד לבן ארצו גו סואדה.
באולימפיאדת לונדון הפסיד רק ברבע הגמר לחואן מרטין דל פוטרו שגם זכה במדליית הארד.
בסינסינטי הפסיד בשמינית הגמר לסטאן ואוורינקה.
באליפות ארצות הברית הפסיד בסיבוב השלישי למרין צ'יליץ' הקרואטי.
בקואלה לומפור הפסיד בחצי הגמר לחואן מונקו.
לאחר מכן זכה נישיקורי בתואר יחידים שני בקריירה במולדתו יפן בעיר טוקיו עם ניצחון ברבע הגמר על תומאש ברדיך ובגמר על מילוש ראוניץ'.
את השנה סיים נישיקורי במקום ה-19.
נישיקורי פתח את השנה עם חצי גמר בבריסביין והפסיד לאנדי מארי הבריטי.
באוסטרליה הגיע עד שמינית הגמר והפסיד לדויד פרר.
נישיקורי זכה בתואר שלישי בממפיס עם ניצחון בגמר על פליסיאנו לופס.
בשמינית גמר מיאמי הפסיד נישיקורי לדויד פרר.
בטורניר מדריד מסדרת המאסטרס 1000 הגיע נישיקורי עד רבע הגמר והפסיד לפבלו אנדוחר.
באליפות צרפת הפתוחה הפסיד נישיקורי בשמינית הגמר לרפאל נדאל שזכה בטורניר.
בווימבלדון הפסיד נישיקורי בסיבוב השלישי לאנדראס ספי.
בוושינגטון הפסיד בשמינית הגמר למרכוס בגדאטיס.
במונטריאול הגיע לסיבוב השלישי והפסיד לרישאר גאסקה המדורג 9.
בספטמבר העפיל נישיקורי לגמר אליפות ארצות הברית הפתוחה לאחר שגבר בחצי הגמר על המדורג ראשון בעולם, נובאק דג'וקוביץ', והפך לטניסאי היפני הראשון שהעפיל לגמר טורניר גרנד סלאם.
באולימפיאדת ריו דה ז'ניירו (2016), זכה נישיקורי במדליית ארד, לאחר שניצח את רפאל נדאל ב-3 מערכות (2-6, 7-6, 3-6).
בשלב חצי הגמר הוא הודח על ידי אנדי מארי בשתי מערכות (6-1,6-4) שזכה במדליית הזהב.
קיי.בי פיה (באלבנית: KB Peja) היא קבוצת כדורסל קוסובאית מהעיר פץ', המתמודדת בסופרליגה קוסובו וביורופקאפ.
הקבוצה הוקמה עם הקמת הליגה בקוסובו בשנת 1991 וזכתה בארבע אליפויות רצופות בשנות התשעים.
את עונת 1996/97 העבירה בליגה השנייה עקב בעיות תקצביות.
בשנת 2000 נקנתה הקבוצה על ידי איש העסקים אקרם ליוקה וחזרה להיאבק בצמרת.
בעונת 2012/13 זכתה הקבוצה באליפות קוסובו לאחר הפסקה של 9 שנים, כשניצחה בסדרת הגמר את קבוצת סיגל פרישטינה 0-3.
הקבוצה משתתפת לסירוגין בליגה הבלקנית.
הקבוצה מארחת באולם קרגאצ'י בעיר, המכיל 2,500 מקומות ישיבה.
ארגון האוהדים של המועדון נקרא "הנשרים" (Spiponjat).
ג'וסטין קיי קנדל מקארת'י הייתה שחקנית קולנוע אנגלייה זוכת פרס גלובוס הזהב לשנת 1957 על תפקידה בקומדיה המוזיקלית "לס גירלס".
קנדל נולדה בעיירה ווית'רנסי שבמערב יורקשייר, אנגליה.
קנדל הייתה נכדתה של הזמרת המפורסמת מרי קנדל, אביה היה טרי קנדל ואחיה הוא השחקן קייוון קנדל.
קנדל התחנכה באנגליה ובסקוטלנד ולמדה ב"אקדמיית לידייה קאיישאט לריקוד" שבלונדון.
החלה את דרכה בקולנוע הבריטי במספר סרטים זניחים והתגלתה לראשונה בראשית שנות ה-50 בקומדיות "ג'נבייב" בתפקיד הדוגמנית רוזלינד פיטרס (1953), ב"רופא לעת צרה" (1954) ובסרט ההרפתקאות "הרפתקאותיו של קווינטן דורוורד".
בשנת 1958 זכתה קנדל בפרס גלובוס הזהב לשחקנית הטובה ביותר בתפקיד/קומי מוזיקלי על הופעתה בתור נערת השעשועים סיביל וורן בקומדיה המוזיקלית של ג'ורג' קיוקור "הנשים".
קנדל חלקה את הפרס ביחד עם חברתה לסרט טיינה אלג.
לאחר מכן הופיעה קנדל לצידו של רקס הריסון בקומדיה של וינסנט מינלי "בנות ה-17 מבלות" (The Reluctant Debutante).
קנדל ידעה בחייה האישיים מערכות יחסים רבות, בהן עם השחקן סידני צ'אפלין (בנו של אגדת הקולנוע צ'ארלי צ'אפלין).
בשנת 1955 הכירה את כוכב הקולנוע רקס הריסון על סט הסרט "הבעל הנצחי", והשניים החלו לנהל רומן.
הריסון שהיה מעורב מאוד בחייה האישיים התבשר מרופאה שקנדל סובלת מלוקמיה, קנדל מעולם לא הייתה מודעת לכך והייתה בטוחה עד למותה שהיא סובלת מחוסר ברזל.
הריסון שהתגרש מאשתו השחקנית לילי פלמר דאג לקנדל עד למותה מהמחלה בגיל 32 ב-6 בספטמבר 1959.
קנדל מתה זמן קצר לאחר שסיימה להצטלם לסרטה האחרון "עוד פעם, עם רגש!" לצדו של יול ברינר.
מחוז קייב (באוקראינית: Київська область) הוא מחוז במרכז אוקראינה.
המרכז המנהלי של המחוז הוא העיר קייב (באוקראינית: Київ) שהיא גם בירתה של אוקראינה.
למרות שהיא ממוקמת במרכז מחוז קייב ומארחת את הגופים השלטוניים של המחוז, הרי לקייב עצמה יש שלטון עצמי עם מעמד מיוחד ואינה נמצאת תחת תחום שיפוט של המחוז.
מחוז קייב אינו תואם ואינו מוגבל לאזור המטרופולין של קייב למרות שהוא מסתמך על הכלכלה העירונית והתחבורה שלו בצורה משמעותית.
שטחו של מחוז קייב הוא 28,100 קמ"ר והוא ממוקם בצפון מרכז אוקראינה.
גבולותיו ממערב הם מחוז ז'יטומיר, מדרום מערב - מחוז ויניצה, מדרום – מחוז צ'רקסי, מדרום מזרח – מחוז פולטבה, ממזרח וצפון מזרח – מחוז צ'רניהיב ומצפון – מחוז הומל בבלארוס.
המחוז מחולק שווה בשווה בין שתי הגדות של נהר הדנייפר מצפון ומדרום לקייב.
נהרות חשובים אחרים במחוז הם יובלי הדנייפר פריפיאט, דסנה, טטריב, אירפין, רוֹס וטרוביז'.
אורך נהר הדנייפר בתוך תחום המחוז הוא 246 ק"מ.
יש במחוז 177 נהרות החוצים את האזור.
האקלים במחוז קייב הוא אופייני לאזור פולסיה ואזורים מיוערים קרובים אחרים.
חורפים נוחים יחסית וקיצים חמים.
כל האזור מכוסה בצמחייה ויערות.
האזור הירוק של המחוז מכסה 436 קמ"ר ויש בו 250 סוגים שונים של עצים ושיחים.
מחוז קייב נוצר, באופן רשמי, כחלק מן הרפובליקה הסובייטית הסוציאליסטית האוקראינית ב-27 בפברואר 1932.
יחידות מנהליות קודמות שנעשו מאוחר יותר לחלק מן המחוז כוללות את ווייוודה של קייב תחת שלטון האיחוד הפולני-ליטאי והדוכסות הגדולה של ליטא והגוברניה של קייב תחת שלטון האימפריה הרוסית.
החלק הצפוני של המחוז שייך לאזור ההיסטורי של פולסיה.
הגבולות הנוכחיים של המחוז נקבעו, לבסוף, אחרי אסון צ'רנוביל ב־1986. הפיקוח הממשלתי על העיר החדשה סלבוטיץ' שנבנתה כחלק ממחוז צ'רניהיב הועבר אז למחוז קייב.
מיולי 2020, לאחר יישום רפורמה במחוזות משנה של אוקראינה, מחוז קייב מחולק ל-7 מחוזות משנה כדלהלן:
עיריית סלבוטיץ' ממוקמת בתוך גבולות מחוז צ'רניהיב הסמוך על הגדה המזרחית של הדנייפר ולעירייה אין שום גבול משותף עם מחוז קייב.
עם זאת סלבוטיץ' מנוהלת על ידי שלטונות מחוז קייב ובכך מהווה סוג של מובלעת מנהלית.
בדומה אליה גם העיירה קוציובינסקה (Коцюбинське) השוכנת בגבולות העיר קייב (המוקפת בעצמה על ידי מחוז קייב) שייכת למחוז משנה בוצ'ה.
החלק הצפון-מערבי של המחוז הוא חלק מאזור ההפקעה בשל הזיהום הרדיואקטיבי שנגרם על ידי התאונה בכור הגרעיני בצ'רנוביל.
הערים הגדולות הנמצאות בתחום ההפקעה בו אסור לגור הן צ'רנוביל ופריפיאט שהן עתה ערי רפאים.
העיר סלובטיץ' נבנתה מחוץ לאזור זה כדי לאכלס את המפונים מפריפיאט.
בילה צרקווה – מרכז תעשייתי חשוב ועיר היסטורית.
בוריספיל – מרכז תעשייתי ובו נמצא שדה התעופה הבינלאומי העיקרי של המדינה.
פריאסלאב – אטרקציה תיירותית היסטורית.
סלבוטיץ' – העיר הצעירה ביותר באוקראינה.
פסטוב - מרכז תחבורה חשוב באוקראינה.
צ'רנוביל - עיר רפאים, שבתחומה נמצאת תחנת כוח גרעינית, בה אירע אסון צ'רנוביל.
פריפיאט - עיר רפאים באזור המזוהם שנוצר בעקבות אסון צ'רנוביל
הקבוצה הלאומית הגדולה ביותר במחוז קייב היא האוקראינית (1,684,800 אנשים).
אחריהם רוסים, יהודים, בלארוסים, פולנים ואחרים.
מספר התושבים המוערך (לא כולל את קייב) הוא כ־1.8 מיליון (נכון ל-2006).צפיפות האוכלוסייה היא 63.01 לקמ"ר.
מפעלי התעשייה העיקריים במחוז קייב כוללים: ייצור חשמל, מזון, תעשיות כימיות ופטרוכימיות וייצור מתכת.
יש במחוז 330 מפעלים תעשייתיים מאושרים ו- 742 מפעלי תעשייה קטנים יותר.
יש במחוז קייב 795 בתי ספר המנוהלים על ידי המדינה.
בבתי ספר אלה לומדים 232,260 תלמידים.
נוסף על אלה יש 12 בתי ספר ערב בהם לומדים 6,000 תלמידים, 23 בתי ספר מקצועיים עם 14,300 תלמידים, 22 בתי ספר גבוהים בהם יש יותר מ-35,000 תלמידים.
שירה גרוול-דאל (בנורווגית: Kyrre Gørvell-Dahll, נולד ב-11 בספטמבר 1991), הידוע בשם הבמה שלו, קייגו (Kygo), הוא די ג'יי, יוצר, מפיק ומוזיקאי נורווגי.
קייגו הוציא סינגלים נוספים, כגון "ID", "Stole The Show", "Here for You", ו-"Stay", אשר הגיעו למספר מצעדי פזמונים בינלאומיים.
אלבום הבכורה של קייגו, Cloud Nine, יצא ב-13 במאי 2016. ב-21 באוגוסט 2016 קייגו הופיע באולימפיאדת ריו דה ז'ניירו והיה למפיק מוזיקת ההאוס הראשון שהופיע בטקס סיום של אולימפיאדה.
קייגו החל ללמוד נגינה על פסנתר בגיל שש.
הוא הפסיק בנגינה כאשר היה בן 15–16 והתחיל לייצר מוזיקה עם Logic Studio וקלידי MIDI תוך צפייה במספר הדרכות ביוטיוב.
כאשר הוא הגיע לבסוף להחלטה להתמיד במוזיקה, קייגו כבר היה לקראת השלמת התואר לכלכלה ומנהל עסקים באוניברסיטת הריוט-ואט (Heriot-Watt), אדינבורו, סקוטלנד.
ב-1 בדצמבר 2014, יצא הסינגל "Firestone", בהשתתפות קונרד סוול.
השיר זכה להכרה בינלאומית והגיע למספר מצעדי פזמונים ברחבי העולם.
לאחר שזכה השיר ליותר מ-80 מיליון צפיות ב-YouTube וSoundCloud, קייגו יצר קשר עם אביצ'י וכריס מרטין מלהקת קולדפליי על מנת ליצור רמיקס רשמי לשיר "Midnight".
הוא גם תמך באביצ'י בפסטיבל פיינדינגס באוסלו, נורווגיה לשנת 2014. ב-19 בספטמבר 2014, אושר כי קייגו יחליף אביצ'י בפסטיבל Tomorrowland, בשל בעיות בריאותיות של אביצ'י.
באפריל 2014, התראיין קייגו למגזין הבילבורד בו דיבר על הפקת רמיקסים עבור דיפלו וקולדפליי, ועל סיבוב ההופעות בצפון אמריקה.
ביולי 2014, קייגו שיתף פעולה עם Electric Family לייצור צמיד שכל ההכנסות ממכירתו נתרמו לארגון רופאים ללא גבולות.
באותו חודש, חתם קייגו לחברת התקליטים סוני מיוזיק אנטרטיינמנט.
בפברואר 2015, שירו של קייגו ,"ID", הופיע בטריילר הרשמי לאולטרה מיוזיק פסטיבל.
אותו השיר מושמע גם במשחק הווידאו הפופולרי של חברת EA Sports, פיפא 16. באוגוסט 2015, קייגו היה featured headliner בפסטיבל לולהפלוזה בשיקגו, אחד מפסטיבלי המוזיקה הגדולים ביותר בעולם.
באוקטובר 2015, הופיע קייגו לראשונה בטלוויזיה, בתוכניתו של ג'יימס קורדן, The Late Late Show.
ב-15 במרץ 2015, הוציא קייגו את הסינגל, "Stole the Show", השיר הגיע למצעדים רבים ברחבי העולם, ביניהם למקום הראשון בנורווגיה ושוודיה.
ב-31 ביולי 2015, הוא יצא הסינגל השלישי שלו, "Nothing Left", בו השתתף וויל הרד.
"Nothing Left" הגיע לפסגת מצעד הסינגלים הנורווגי.
ב-4 בספטמבר 2015, יצא הסינגל הרביעי של קייגו, "Here for You" בהשתתפות אלה הנדרסון.
שלושה חודשים מאוחר יותר, הסינגל החמישי שלו, "Stay", שהופק יחד עם המפיק הנורווגי ויליאם לארסן ושר בו מאטי נויס, יצא ב-4 בדצמבר 2015. ב-18 במרץ 2016, קייגו הוציא את הסינגל השישי שלו, "Fragile", בהשתתפות Labrinth.
ב-1 באפריל 2016, קייגו הוציא את הסינגל השביעי שלו, "Raging", בו משתתפת הלהקה האירית קודאליין.
הסינגלים של קייגו, בתוספת שירים נוספים, נמצאים באלבום הבכורה שלו, Cloud Nine, שיצא ב-13 במאי 2016.
ב-17 באוגוסט 2016, הוציא קייגו ליין ביגוד בשם "Kygo Life"'.
ב-21 באוגוסט 2016, בטקס הסיום של אולימפיאדת ריו דה ז'ניירו, ביצע יחד עם הזמרת האמריקאית ג'וליה מייקלס, את השיר "Carry Me".
ב-9 בפברואר 2017 העלה קטע קצר מתוך שיתוף הפעולה שלו עם הזמרת והשחקנית סלינה גומז.
השניים הודיעו באופן רשמי על הוצאת הסינגל תחת השם "It Ain't Me" דרך הרשתות החברתיות ב-13 בפברואר 2017. הסינגל יצא ב-16 בפברואר 2017, והוא סינגל הבכורה מתוך המיני אלבום הראשון של קייגו, Stargazing.
השיר הושמע למעלה מ-500 מיליון פעמים ביוטיוב והוזרם בספוטיפיי למעלה ממיליארד פעמים בספוטיפיי, זהו השיר הראשון של קייגו שהוזרם למעלה ממילארד פעמים.
כמו כן, השיר הגיע לפסגת מצעדי הפזמונים בקרואטיה, לבנון ונורווגיה, ולחמשת המקומות הראשונים במצעדים של כ-20 מדינות נוספות.
ב-28 באפריל 2017 הוציא את הסינגל השני מאלבומו החדש יחד עם הזמרת הבריטית אלי גולדינג שנקרא "First Time".
תוך יממה זכה הסינגל ללמעלה מ-2 מיליון צפיות.
כמו כן, ב-20 בפברואר 2020, הוא הוגדר לסינגל זהב בממלכה המאוחדת לאחר שנמכר בלמעלה מ-400,000 עותקים.
ב-15 בספטמבר 2017, קייגו יצר רמיקס לשיר "You're The Best Thing About Me" של U2, שפורסם כסינגל שיתופי שלו עם הלהקה.
ב-19 באוקטובר 2017, קייגו הודיע דרך הפייסבוק כי שמו של אלבום המוזיקה השני שלו הוא Kids in Love.
האלבום יצא ב-3 בנובמבר באותה השנה.
ב-20 באוקטובר, הוא הוציא את הסינגל הראשי, ששמו כשם האלבום, "Kids in Love", בשיתוף עם דה נייט גיים .
זמן קצר לאחר שחרור האלבום, קייגו הצהיר על סיבוב ההופעות Kids in Love.
ב-2 בדצמבר 2017, הופיע קייגו לראשונה בישראל בביתן 2 שבגני התערוכה בתל אביב.
כמופע חימום עלו על הבמה התקליטנים דור דקל ומייק פרי, בהמשך ההופעה עלתה לבמה שירי מימון לשיר את השיר "It Ain't Me".
ב-16 במרץ 2018, האמן הוציא את השיר "Remind Me to Forget", בשיתוף עם האמן האמריקאי מיגל, כסינגל השלישי מתוך האלבום.
שיר זה הוזרם כ-400 מיליון פעמים בספוטיפיי, נכון ל-2 בינואר 2020, ולאחריו הוציא האמן את השיר "Stranger Things", בשיתוף עם להקת הפופ-רוק ואן ריפאבליק.
שיר זה זכה לרמיקס של אלן ווקר.
ב-19 באפריל 2019 הוציא עם ריטה אורה את השיר "Carry On", מתוך פסקול הסרט "פוקימון: הבלש פיקאצ'ו".
ב-29 במאי 2020, יצא אלבום האולפן השלישי של האמן, Golden Hour.